หุ้นเช้าผันผวนปิดลบ1.65จุด
ดัชนีหุ้นภาคเช้า 25 มิ.ย.เคลื่อนไหวผันผวนบวกสลับลบ ก่อนปิดที่ 1,151.26จุด ลดลง 1.65 จุด มูลค่า 8,236 ล้านบาท
25 มิ.ย. 2555

ดัชนีหุ้นภาคเช้า 25 มิ.ย.เคลื่อนไหวผันผวนบวกสลับลบ ก่อนปิดที่ 1,151.26จุด ลดลง 1.65 จุด มูลค่า 8,236 ล้านบาท




ตลาดหุ้นวันที่ 25 มิ.ย. เปิดตลาดดัชนีหุ้นปรับตัวลบลงเล็กน้อย หลังจากนั้นแกว่งตัวผันผวนบวกสลับกับปรับตัวลดลง ในกรอบแคบๆ โดยมีแรงขายในกลุ่มพลังงานเข้ามากดดัน ขณะเดียวกันมีแรงซื้อในกลุ่มธนาคารขนาดใหญ่ได้ช่วยพยุงตลาดหุ้นไว้ และมาปิดตลาดการซื้อขายภาคเช้าที่ระดับ 1,151.26 จุด ลดลง 1.65 จุด หรือ 0.14% มูลค่าการซื้อขาย 8,236 ล้านบาท   
นายกวี ชูกิจเกษม ผู้ช่วยกรรมการผู้จัดการ บริษัทหลักทรัพย์ กสิกรไทย กล่าวว่า การปรับตัวของตลาดหุ้นไทยในระยะนี้เป็นไปตามปัจจัยของต่างประเทศกรณีของวิกฤตหนี้ในยุโรป ซึ่งในรอบสัปดาห์นี้น่าจะมีพัฒนาการข่าวออกมาในเชิงบวก โดยจะมีการหารือร่วมกันเพื่อสร้างความสมดุลระหว่างการใช้มาตรการรัดเข็มขัดมาตรการกระตุ้นเศรษฐกิจ ซึ่งจะส่งผลดีต่อดัชนีหุ้นในระยะสั้น 
สำหรับตลาดหุ้นไทยระยะที่ผ่านมาหุ้นขนาดใหญ่ถูกกดดันจากปัจจัยต่างประเทศ แต่หุ้นขนาดกลางและเล็กกลับเป็นกลุ่มที่ประคองตลาด เช่นกลุ่มโรงพยาบาล อาหาร และเกษตรเป็นต้น ดังนั้นสำหรับนักลงทุนในลักษณะเก็งกำไร ยังสามารถเข้าเล่นในกลุ่มกลางและเล็กได้ แต่หากเป็นนักลงทุนระยะกลางแนะนำให้รอดูสถานการณ์ เพราะทิศทางตลาดยังไม่ชัดเจนว่าจะเป็นขาขึ้นหรือขาลง
5 อันดับหุ้นที่มีการซื้อขายสูงสุด
1.PTT ปิดที่ 312 บาท ลดลง 2 บาท หรือ 0.64% มูลค่าการซื้อขาย 646 ล้านบาท 2.INTUCH ปิดที่ 57.25 บาท ลดลง 1.25 บาท หรือ 2.14% มูลค่าการซื้อขาย 489 ล้านบาท3.SCC ปิดที่ 316 บาท ลดลง 6 บาท หรือ 1.86% มูลค่าการซื้อขาย 481 ล้านบาท 4.BBL ปิดที่ 182 บาท เพิ่มขึ้น 1 บาท หรือ 0.55% มูลค่าการซื้อขาย 423 ล้านบาท 5.PTTGC ปิดที่ 54.50 บาท ไม่เปลี่ยนแปลง มูลค่าการซื้อขาย 388 ล้านบาท